ŠIAULIŲ RAJONO SAVIVALDYBĖS TARYBA

SPRENDIMAS

DĖL ŠIAULIŲ RAJONO SAVIVALDYBĖS TARYBOS 2018 M. SPALIO 9 D. SPRENDIMO NR. T-297 „DĖL ŠIAULIŲ RAJONO SAVIVALDYBĖS MOKYMO LĖŠŲ DALIES, TENKANČIOS SAVIVALDYBEI, APSKAIČIAVIMO, PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO

2023 m. spalio 10 d. Nr. T-330

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12 ir 13 punktais, 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V- 586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, 45 punktu, Šiaulių rajono savivaldybės mokymo lėšų dalies, tenkančios savivaldybei, apskaičiavimo, paskirstymo ir naudojimo tvarkos aprašo, patvirtinto Šiaulių rajono savivaldybės tarybos 2018 m. spalio 9 d. sprendimu Nr. T-297 „Dėl Šiaulių rajono savivaldybės mokymo lėšų dalies, tenkančios savivaldybei, apskaičiavimo, paskirstymo ir naudojimo tvarkos aprašo patvirtinimo“, 21 punktu, Šiaulių rajono savivaldybės taryba nusprendžia:

Pakeisti Šiaulių rajono savivaldybės mokymo lėšų dalies, tenkančios savivaldybei, apskaičiavimo, paskirstymo ir naudojimo tvarkos aprašą, patvirtintą Šiaulių rajono savivaldybės tarybos 2018 m. spalio 9 d. sprendimu Nr. T-297 „Dėl Šiaulių rajono savivaldybės mokymo lėšų dalies, tekančios savivaldybei, apskaičiavimo, paskirstymo ir naudojimo tvarkos aprašo patvirtinimo“ (toliau – Aprašas):

1. Papildyti Aprašą nauju 4.3 papunkčiu:

„4.3. mokymosi pagalbai (mokinių, įgijusių pradinį ar pagrindinį išsilavinimą arba baigusių pagrindinio ugdymo programos pirmąją dalį ir nepasiekusių vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų patikrinimų rezultatus, konsultacijų išlaidoms padengti: mokytojų, teikiančių konsultacijas, darbo užmokesčiui mokėti, apmokėti už konsultacijų teikimo paslaugas);“.

2. Buvusius Aprašo 4.3–4.7 papunkčius laikyti atitinkamai 4.4–4.8 papunkčiais.

3. Pakeisti Aprašo 5 punktą ir jį išdėstyti taip:

„5. Kiekvienai iš Aprašo 4.2, 4.3, 4.5, 4.7 ir 4.8 papunkčiuose nurodytų ugdymo reikmių tenkinti skiriama ne mažiau kaip 100 procentų lėšų, apskaičiuotų laikantis Nutarimo II skyriaus nuostatų.“

4. Pakeisti Aprašo 6 punktą ir jį išdėstyti taip:

„6. Aprašo 4.5 papunktyje nurodytos lėšos, apskaičiuotos pagal mokinių, besimokančių pagal bendrojo ugdymo programas skaičių, paskirstomos atsižvelgiant į šių mokinių, besimokančių pagal formalųjį švietimą papildančio ugdymo programas, skaičių, nurodytą Mokinių registre.“

5. Pakeisti Aprašo 61 punktą ir jį išdėstyti taip:

„61. Patenkinus Aprašo 5 punkte nurodytos tam tikros ugdymo reikmės finansavimo poreikius ir dėl objektyvių priežasčių (dėl darbuotojų ligos, nesant galimybių tam tikrą laiką užpildyti laisvas pareigybes, esant mažesnėms nei planuota prekių ir paslaugų įsigijimo ar darbo apmokėjimo išlaidoms) likus nepanaudotų lėšų, jos skiriamos kitoms Aprašo 4 punkte nurodytoms ugdymo reikmėms.“

6. Pakeisti Aprašo 7 punktą ir jį išdėstyti taip:

„7. Aprašo 4.1 ir 4.4 papunkčiuose nurodytoms ugdymo reikmėms tenkinti skiriamos lėšos, apskaičiuotos pagal Nutarimo 1 priede nurodytus atitinkamų ugdymo reikmių koeficientus ir faktinį mokinių skaičių, paskirstomos pagal poreikį. Ne mažiau kaip 8 procentai lėšų, Aprašo 4.1 papunktyje nurodytai reikmei tenkinti, skiriama mokyklų vadovų, jų pavaduotojų ugdymui ir ugdymą organizuojančių skyrių vedėjų pareiginės algos kintamajai daliai.“

7. Pakeisti Aprašo 8 punktą ir jį išdėstyti taip:

„8. Aprašo 4.6 papunktyje nurodytoms ugdymo reikmėms visos lėšos, apskaičiuotos pagal Nutarimo 1 priede nurodytus atitinkamų ugdymo reikmių koeficientus ir faktinį mokinių skaičių, paskirstomos mokykloms.“

8. Pakeisti Aprašo 9 punktą ir jį išdėstyti taip:

„9. Šiaulių rajono savivaldybės administracija (toliau – Administracija) Aprašo 4.1, 4.2, 4.3, 4.5, 4.6, 4.7 ir 4.8 papunkčiuose nurodytoms reikmėms apskaičiuotą Mokymo lėšų dalį paskirsto Savivaldybės mokykloms, teikiančioms ikimokyklinį, priešmokyklinį ir bendrąjį ugdymą, formalųjį švietimą papildančioms mokykloms bei Šiaulių r. švietimo pagalbos tarnybai pedagoginę psichologinę pagalbą mokiniui teikti, vadovaujantis Aprašo atitinkamai 5, 6, 7 ir 8 punktais ir teikia tvirtinti Savivaldybės tarybai.“

9. Pakeisti Aprašo 14 punktą ir jį išdėstyti taip:

„14. Mokymo lėšų dalis, tenkanti formalųjį švietimą papildančio ugdymo programoms finansuoti, skiriama Šiaulių r. Kuršėnų meno mokyklai, Šiaulių r. Kuršėnų sporto mokyklai ir nevalstybinėms švietimo įstaigoms, užregistruotoms Švietimo ir mokslo institucijų registre Šiaulių rajono savivaldybės teritorijoje, atsižvelgus į tose įstaigose besimokančių pagal formalųjį švietimą papildančio ugdymo programas mokinių skaičių spalio 1 d., nurodytą Mokinių registre.“

10. Papildyti Aprašą nauju 153 punktu:

„153. Lėšos mokymosi pagalbai gali būti naudojamos mokytojų, teikiančių konsultacijas, darbo užmokesčiui ir su juo susijusioms socialinio draudimo įmokoms, išmokoms ir kompensacijoms mokėti, apmokėti už konsultacijų teikimo paslaugas. Mokymosi pagalbos organizavimo tvarką nustato Savivaldybės vykdomoji institucija ar jos įgaliotas Administracijos direktorius.“

Šis sprendimas skelbiamas Teisės aktų registre ir gali būti skundžiamas teismui Lietuvos Respublikos administracinių bylų teisenos įstatymo nustatyta tvarka.

Savivaldybės meras	Česlovas Greičius